90. schôdza NR SR - 12.deň - A. dopoludnia
Dátum: 2023-05-19
Poslanec: Kyselica, Lukáš (OĽANO)
Druh vystúpenia: Vystúpenie v rozprave

8. Vďaka, nebudem dlho. Tiež som spolupredkladateľ, tak niektoré veci by som povedal. Keď niekto pozerá len tak bajočkom jedným uchom alebo počúva, alebo pozerá len tak jedným okom náhodou rozpravu, tak dôležité je, aby si odniesol pri tomto návrhu zákona to, že naozaj týmto návrhom zákona chceme, aby sa zvyšovala tá bezpečnosť na horách. A čo sa týka zjazdoviek, tak dávame tam tú povinnú prilbu na svahoch pre lyžiarov do 18 rokov. Boli tu také úvahy či dať pre všetkých, viac-menej sa odporúča podľa toho Bieleho kódexu alebo aj celkovo sa odporúča, aby na svahoch nosili lyžiari tie prilby všetci, lebo naozaj niekedy dosahujú tú rýchlosť 70 až 80 km, a to je pomaly ako zrážka motorkára alebo ja neviem, proste to môže byť nebezpečné. Ale naozaj sú napríklad na svahoch, na tých somárskych lúčkach nejakí inštruktori učia 5-ročné deti a tí by tam povinne museli mať tieto prilby alebo potom by sme to museli robiť nejakým spôsobom výnimkami a to už by, to už by bolo také výnimka na výnimku, takže preto sme dali tento vek 18 rokov. A čo sme sa aj pozerali po okolitých krajinách, tak nikto tam nemá doslovne dané, že všetci by mali mať povinne. Takže preto sme išli do tej osemnástky. A čo sa týka bezpečnosti na horách, tak plno poľských sprievodcov, to treba rozlíšiť, čo je sprievodca horský a čo je horský vodca, tak plno hlavne poľských sprievodcov z druhej strany hrebeňa vozilo do Tatier na Gerlach aj Gipsyho trasou napríklad, kde je už vyššia obtiažnosť ako jedna plus mnohých poľských turistov. Boli tam tie nehody zaznamenané, ktoré, ktoré boli smrteľné. No a aj podľa súčasného znenia zákona horskí sprievodcovia nemôžu sprevádzať v prvom stupni horolezeckej obtiažnosti. Môžu sprevádzať len do prvého stupňa, teda nie vrátane prvého stupňa. Toto obmedzenie má logiku, ktorá spočíva v tom, že sprievodca nemôže používať horolezecké vybavenie, a tým pádom ani zabezpečiť bezpečnosť klientov v horolezeckom teréne. Horský sprievodca navyše nedisponuje zdieľaním na použitie horolezeckého vybavenia. Ja viem, aj medzi sprievodcami sú takí, čo aj osemtisícovky majú absolvované, ale naozaj podľa tých medzinárodných klasifikácií je jasne rozlíšený horský vodca a horský sprievodca. Horský sprievodca sa môže pohybovať mimo značených trás v chodeckom teréne a na značených trasách a technicky zabezpečených chodníkoch a ferratách. Tento zákon bol robený v súčinnosti s ministerstvom vnútra ako gestorom zákona a taktiež hlavne Horskou záchrannou službou. Nejde o nejakú komplexnú novelu, viac-menej ide o precizovanie niektorých ustanovení a jasné rozlíšenie medzi horským vodcom a horským sprievodcom. Takže len toľko v krátkosti a pokiaľ, pokiaľ my sme tam dali ešte jedno ustanovenie ohľadom 523. Pôvodne, pôvodný cieľ, tak ako hovorila kolegyňa ohľadom rozpočtových pravidiel vo verejnej správe, takže prvotný cieľ viazania príjmov Horskej záchrannej služby len na záchrannú činnosť bol, aby časť prostriedkov vybraných poisťovňami na horskom poistení smerovala priamo na horskú záchranu, pôvodný zámer ísť po vzore zákona 39/2015 Z. z. o poisťovníctve a PZP, pri ktorom je špeciálne viazaný odvod poisteného, sa stretol s nevôľou Slovenskej asociácie poisťovateľov, tak ako to je pri hasičoch. Nakoniec sa predchádzajúcej novele zákona 544 o Horskej záchrannej službe podarilo aspoň tieto príjmy viazať tak, že smú byť použité len na záchranné činnosti a veci s tým súvisiace. Tie príjmy zo záchrannej činnosti Horskej záchrannej služby sú tak menej ako pol milióna, cca 400-, 450-tisíc eur ročne, sú naozaj zanedbateľné v porovnaní s rozpočtovým stropom Ministerstva vnútra SR prípadne štátnej správy, tak z toho dôvodu sa zriaďuje osobitný účet. Vďaka.